আগৈলঝাড়া (বরিশাল) সংবাদদাতা: বরিশালের আগৈলঝাড়ায় গাছ থেকে পড়ে এক শ্রমিকের মৃত্যু হয়েছে। জানা গেছে, উপজেলার গৈলা ইউনিয়নের নগরবাড়ি গ্রামের আফছার জমাদ্দারের ছেলে গাছ কাটা শ্রমিক সায়েম জমাদ্দার(৪৪) শুক্রবার সকালে একই গ্রামের আবুল হোসেন হাওলাদারের গাছ কাটতে যায়। গাছ কাটার সময় গাছ থেকে পাকা সড়কে পড়ে যায় সায়েম। স্থানীয়রা তাকে উদ্ধার করে প্রথমে উপজেলা হাসপাতালে পরে উন্নত চিকিৎসার জন্য বরিশাল শেবাচিম হাসপাতালে প্রেরণ করা হয়েছে। শুক্রবার রাতে চিকিৎসাধীন অবস্থায় শ্রমিক সায়েম জমাদ্দার মারা যায়। তার মৃত্যুতে ওই এলাকায় শোকের ছায়া নেমে আসে।